《玄妙观 其二》
明代·李学一

狎鸥湖上正忘机，却叩玄关更振衣。云树离离尘世隔，雨花故故玉坛飞。

候残灯火丹初熟，吹罢瑶笙鹤未归。安得红颜生羽翰，逍遥云路日相随。

作者简介：李学一，字万卿，号文轩。归善（今广东惠阳）人。明世宗嘉靖三十七年（一五五八）举人，明穆宗隆庆二年（一五六八）进士，选庶吉士。散馆，授刑科给事中。历任湖广参议、贵州提学副使。清温汝能《粤东诗海》卷三四、吴道镕《广东文徵作者考》卷四有传。李学一诗，以张友仁一九四八年手抄本《文轩公集》为底本。